Document ID: /roh_data/filtered/fineweb-2-filterrobots_roh.jsonl.gz/14358

Ils daners duain esser ina sort d'emprim agid, independent dad ulteriuras indemnisaziuns pussaivlas. Il mument saja previs da pajar enfin 50'000 euros per famiglia, ha confermà ina pledadra da Germanwings. Quests daners na stoppian betg vegnir pajads enavos. Experts d'aviatica però quintan cun pretaisas d'indemnisaziuns bler pli autas.
Lufthansa sto star buna per la disgrazia
La societad mamma stoppia star buna per il cumportament da ses pilot. Quai per ses agir per negligientscha ed intenziunà. Latiers ha la Lufthansa però ina protecziun da l’assicuranza. Experts quintan uschia he che las pretaisas d’indemnisaziun na sforzian betg en la schanuglias ina societad sco la Lufthansa.
5avel di da tschertga
En las Alps franzosas ha cumenzà il tschintgavel di da tschertga da las unfrendas da la disgrazia d'aviun da Germanwings.
Dasper il salvar ed identifitgar las baras sa concentreschan las forzas da salvament viavant sin segirar il lieu da disgrazia e sin chattar la segunda black-box che duai dar ulteriur scleriment davart la crudada.
RR novitads 06:00/10:00